Tanah runtuh Batang Kali 2022

Satu kejadian tanah runtuh telah berlaku di tapak perkhemahan Father's Organic Farm, Batang Kali, Selangor (berdekatan Gohtong Jaya, Genting Highlands, Hulu Selangor) pada awal pagi 16 Disember 2022, mengalihkan kira-kira 450,000 meter padu tanah dan menimbus tapak perkhemahan di ladang organik tesebut. 92 orang terperangkap di bawah cerun runtuh; kebanyakannya berkhemah di ladang organik yang terjejas. Di antara mereka, 31 orang terkorban, dan 54 orang diselamatkan, dengan 7 orang memerlukan kemasukkan ke hospital.

Bencana itu telah menyebabkan penangguhan semua aktiviti rekreasi luar di Batang Kali, dan penutupan sementara semua tempat perkelahan dan perkhemahan di seluruh Selangor. Ia telah disifatkan sebagai tanah runtuh terburuk di Malaysia pada 2022.

 Sejarah 

 Latar belakang 
Father's Organic Farm ialah sebuah ladang organik yang terletak sedikit di pesisir Batang Kali, Selangor, sebuah bandar di kaki bukit Banjaran Titiwangsa, lebih kurang  utara Kuala Lumpur, dan kira-kira  serta-merta barat Genting Highlands di negeri jiran Pahang. Ladang itu memfailkan permohonan untuk memulakan aktiviti pertanian organik pada 2019, tetapi telah mengendalikan tapak perkhemahan di ladang sejak 2020 tanpa lesen, yang diperlukan untuk tapak perkhemahan berhampiran "kawasan berisiko tinggi", misalnya sungai, lereng bukit atau air terjun.

Oleh kerana jarak Batang Kali dengan Lembah Klang, digabungkan dengan musim cuti sekolah tempatan, ramai keluarga melawat kawasan itu sebagai destinasi rekreasi yang popular.

Ladang tersebut memiliki tiga tapak perkhemahan: Hilltop (Zon A), Farmview (Zon B), dan Riverside (Zon C). 92 orang telah hadir di sekitar lokasi pada petang 15 Disember. Pada malam kejadian tanah runtuh itu, 81 orang (51 dewasa dan 30 kanak-kanak) telah didaftarkan untuk bermalam di ladang itu. Para pengkhemah kebanyakannya ialah keluarga dan bukannya pelajar sekolah atau universiti. Walaupun rekod yang tepat disimpan, terdapat kebimbangan bahawa angka itu tidak tepat kerana kanak-kanak di bawah umur empat tahun tidak perlu didaftarkan untuk tinggal di tapak perkhemahan.

 Tanah runtuh 
Insiden berlaku pada kira-kira 2 pagi (Waktu Piawai Malaysia), dengan mangsa-mangsa dikatakan mendengar dentuman kuat seperti guruh di kawasan perkhemahan Zon A ladang tersebut. Berdasarkan pengiraan geologi, tanah runtuh melibatkan gelongsoran tanah berisi padu , yakni dengan keluasan  kali , berkedalaman . Tanah runtuh melitupi keluasan  dari altitud . Tanah runtuh itu secara langsung menjejaskan ketiga-tiga tapak perkhemahan, dan menghasilkan padang runtuhan  tinggi, meliputi kawasan seluas .

 Akibat dari kejadian 

 Misi mencari dan menyelamat 
Panggilan kecemasan pertama berkaitan tanah runtuh dilaporkan pada jam 2:42 pagi, dengan anggota mencari dan menyelamat tiba di lokasi kejadian pada jam 3:04 pagi. Responden pertama melaporkan bahawa tapak bencana awal menjadi huru-hara, dengan mangsa yang terselamat memberi isyarat kepada penyelamat dengan lampu suluh. Hampir 400 pekerja SAR daripada 15 agensi kerajaan telah dikerahkan untuk usaha menyelamat. Enam anjing pengesan pada mulanya digunakan untuk operasi SAR. Pasukan SAR kemudiannya diperluaskan kepada lebih 700 pekerja penyelamat, lapan jengkaut, dan sebelas unit anjing polis.

Disebabkan oleh keparahan kemusnahan di Hilltop dan Farmview, pasukan SAR pada mulanya meletakkan tumpuan mereka pada kedua-dua sektor, di mana 231 pekerja penyelamat telah dihantar untuk mengesan mangsa yang terperangkap. Bantuan tambahan telah disediakan oleh Unit Simpanan Persekutuan (FRU) dan Pasukan Gerakan Am (PGA).

Operasi SAR dihentikan selepas tengah malam berikutan keadaan cuaca. Ia disambung semula pada 7:30 pagi keesokan harinya dengan kehadiran 150 pekerja penyelamat. Jabatan Bomba dan Penyelamat (JBPM) Selangor mengumumkan telah mengalihkan tumpuan ke arah Farmview dan Riverside, apabila mayat mangsa terbaharu ditemui pada saat penemuan antara kedua-dua sektor. Mereka juga melaporkan bahawa keadaan tanah berlumpur dan aliran air yang berterusan di tapak telah menyukarkan usaha menyelamat, dengan cerun 45 darjah dan lapisan tebal serpihan tanah runtuh setinggi 6.1 hingga 9.1 m (20 hingga 30 kaki) menimbulkan risiko gelinciran selanjutnya.

Pada 17 Disember, Pengarah JBPM Selangor, Datuk Norazam Khamis berkata, peluang hidup untuk mangsa yang hilang adalah tipis. Beliau menyatakan bahawa mangsa terselamat mungkin ditemui jika mereka terperangkap berhampiran pokok yang tercabut atau batu besar yang memberi ruang untuk bernafas.  Beliau juga melaporkan akan berbincang dengan polis lanjutan operasi SAR sekiranya mangsa yang masih tinggal tidak dapat ditemui selepas seminggu. Operasi itu melibatkan penyingkiran lapisan tanah dan serpihan setebal 3–4 kaki (0.91–1.22 m) dengan jengkaut tetapi tiada penemuan baharu.

Pada 19 Disember, Ketua Polis Daerah Hulu Selangor Supt Suffian Abdullah berkata seramai 125 orang terlibat dalam operasi SAR hari itu, dengan bantuan sebelas mesin jengkaut dan sembilan anjing pengesan. Pasukan penyelamat kemudian dihantar untuk mencari kawasan sekitar lokasi bencana selepas pasukan SAR gagal mengesan baki sembilan mangsa yang hilang. Pada waktu malam, radar penembusan tanah daripada Jabatan Ukur dan Pemetaan (JUPEM) mengesan objek asing di lima lokasi berasingan, menyebabkan operasi SAR mengalihkan tumpuan mereka ke lima lokasi..

Susulan penemuan mayat ke-26 pada 21 Disember, JBPM Selangor mengumumkan akan menamatkan operasi SAR di Farmview.

 Maklum balas kerajaan 
Sebagai langkah berjaga-jaga terhadap tanah runtuh tambahan, Polis Diraja Malaysia di Hulu Selangor mengarahkan penggantungan serta-merta semua aktiviti rekreasi luar di sekitar Batang Kali sehingga diberitahu kelak. Peraturan ini diperluaskan ke semua tapak perkhemahan yang terletak di sekitar "kawasan berisiko tinggi" di seluruh negara selama tujuh hari, bermula dari hari bencana.

Lawatan rasmi telah dibuat oleh Timbalan Menteri Pembangunan Wanita, Keluarga Dan Masyarakat,  Hajah Aiman Athirah Sabu pada jam 12.35 tengah hari, diiringi beberapa pegawai dan kaunselor, bagi memastikan mangsa yang terselamat mendapat bekalan keperluan yang mencukupi, Beberapa mangsa yang terselamat turut mengalami trauma akibat kebimbangan terhadap mereka yang kehilangan ahli keluarga. 

Dalam pada itu, Menteri KPKT Tuan Nga Kor Ming Mengesahkan tapak perkhemahan itu didapati beroperasi tanpa lesen selaku tapak perkhemahan di kawasan berisiko tinggi, dan menyalahi Akta 133 Akta Parit dan Bangunan sejak tahun 2020, dan di sebaliknya, hanya disahkan diperuntukkan bagi pertanian organik. Berdasarkan siasatan awal, dapatan geologi mendapati dua aliran air bawah tanah di tapak kejadian. Aliran air ini menyebabkan kaki cerun menjadi lemah lalu menyebabkan keruntuhan.

Menteri komunikasi dan digital, Fahmi Fadzil, mengumumkan perdana menteri, Anwar Ibrahim, dan beberapa menteri berhasrat untuk melawat tapak perkhemahan, sambil mengingatkan kakitangan Kementerian Komunikasi dan Digital Malaysia (KKD) untuk mengesahkan dan menyebarkan maklumat atau berita sahih tanah runtuh kepada orang ramai.

 Mangsa 
+ Kematian mengikut asal negeri Negeri KorbanKuala Lumpur12Selangor9Melaka1Tak diketahui2Jumlah31Hilang0
Setakat petang 24 Disember, dalam kalangan 92 mangsa, paling kurang 31 orang telah disahkan maut, dengan semua mangsa sudah ditemui. Dalam kalangan mangsa, tiga orang yang diselamatkan ialah warga Singapura. Memandangkan golongan bayi (usia kurang empat tahun) tidak perlu berdaftar kepada pihak Father's Organic Farm, angka mangsa mungkin kurang tepat.

Satu kumpulan mangsa ketara ialah kira-kira lebih 20 guru Sekolah Jenis Kebangsaan Cina Mun Choong dari Kuala Lumpur, termasuk ahli keluarga mereka yang berkelah sempena cuti persekolahan; perkelahan itu bukan perkelahan rasmi dari pihak sekolah. Setakat 18 Disember, 12 orang warga sekolah tersebut disahkan terkorban..

 Reaksi 
Perdana Menteri, Datuk Seri Anwar Ibrahim menyatakan rasa kebimbangan dan rasa terkejut terhadap peristiwa itu, sambil mengumumkan bahawa dia akan melawat tapak bencana pada malam selepas tanah runtuh. Beliau turut menggesa rakyat Malaysia mendoakan kejayaan usaha menyelamat dalam bencana itu. menteri kerajaan seperti Tuan Nga Kor Ming, Datuk Seri Saifuddin Nasution Ismail, Tuan Ahmad Fahmi Fadzil dan Tuan Nik Nazmi Nik Ahmad juga dilaporkan merancang lawatan serupa.

Dalam pada itu, setiausaha kerajaan negeri Selangor mengarahkan semua tempat perkelahan dan perkhemahan di negeri itu diarah tutup selama seminggu bermula 17 Disember 2022.

 Bantuan 
Dalam pada itu, Perdana Menteri Datuk Seri Anwar Ibrahim turut mengumumkan bantuan permulaan segera sebanyak RM10,000 kepada setiap keluarga mangsa yang terkorban dalam tragedi tanah runtuh di tapak perkhemahan Father's Organic Farm, Gohtong Jaya. Beliau berkata, bantuan wang ihsan sebanyak RM1,000 akan diberikan kepada ketua isi rumah bagi mangsa yang tidak terkorban.

 Jalan Batang Kali-Genting 
Dalam pada itu, Kerja pembaikan cerun dan jalan di kawasan insiden tanah runtuh di Batang Kali, Selangor yang berlaku Jumaat lalu dijangka mengambil masa selama setahun sebelum laluan Jalan Batang Kali-Genting, Hulu Selangor boleh dibuka semula bagi laluan untuk orang ramai. Ketua Setiausaha Kementerian Kerja Raya (KKR), Datuk Wan Ahmad Uzir Wan Sulaiman, berkata sementara tempoh itu pengguna jalan raya diminta menggunakan laluan alternatif yang akan dikeluarkan oleh bilik gerakan Jabatan Kerja Raya (JKR).

Beliau berkata, pihaknya juga akan membuat kajian dengan lebih mendalam di tapak tragedi berhubung pembinaan cerun selepas operasi mencari dan menyelamat (SAR) berakhir.

 Catatan 

 Rujukan 

Kategori:Bencana 2022 di Malaysia
Kategori:Tanah runtuh di Malaysia
Kategori:Disember 2022 di Malaysia
Kategori:Batang Kali